Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iraani president Rouhani
teatas kahe sõjalaeva saatmisest Jeemeni rannikule,
kinnitades rahvusvahelisele kogukonnale,
et taotleb heidutusfaktorit ja regionaalset stabiilsust.
Vastuseks Venemaa otsusele
müüa Iraanile S-300 maa-õhk raketisüsteeme
ütles peaminister Netanyahu, et Iisrael vaatab otsust ülitõsiselt
ja teeb kõik vajaliku juudiriigi kaitsmiseks.
Venemaa president Putin hoiatas Iisraeli
mitte varustada Ukraina valitsust relvadega,
kuna see töötaks vastu jõupingutustele
Ida-Ukrainas rahu saavutada.
Iraan tähistas laupäeval Armeepäeva sõjaväeparaadiga
ja demonstreeris oma tulejõudu.
Relvajõudude loomist tähistaval igaaastasel tseremoonial
osales ka president Hassan Rouhani. Kõnes toetajatele väitis ta,
et Iraani relvajõud tahavad tagada regionaalset rahu ja julgeolekut
ja teatas kahe sõjalaeva saatmisest Jeemeni rannikule,
kus Iraani toetatud houthi võitlejad on haaranud võimu enamikus riigist
ja sõdivad režiimiga, mida toetavad saudid.
Iraani sõjalaevad Pärsia lahel
ja Adeni lahel
on mõeldud tagama mereliiklust
ja naaberriikide julgeolekut.
Iraani relvajõud
taotlevad regioonis
rahu ja julgeolekut.
Iraani laevad saadetakse Jeemenisse,
kuna Saudi Araabia, Teherani peamine rivaal regioonis,
alustas pommitamiskampaaniat šiiitidest houthi mässuliste vastu.
Iraan on kampaania hukka mõistnud ja õhutab dialoogile.
Saudi Araabia süüdistab Teherani sõjalises toetuses houthidele,
mida Iraan eitab.
Rouhani väitel on Iraani strateegia loomult heidutav,
eesmärgiks Lähis-Ida rahu.
Vastuseks Venemaa otsusele
toimetada Iraanile S-300 maa-õhk raketisüsteeme
ütles peaminister Netanyahu, et Iisrael vaatab otsust ülitõsiselt
ja teeb kõik vajaliku juudiriigi kaitsmiseks.
Iisrael peab ülitõsiseks,
et Venemaa toimetab Iraanile S-300 raketitõrjesüsteeme,
eriti ajal, mil Iraan tõhustab agressiooni regioonis
ja Iisraeli naaberriikides.
Netanyahu sõnul ei puuduta ka valmiv leping Iraani ja P5+1
ÜRO Julgeolekunõukogu viie alalise liikme USA, Venemaa,
Hiina, Prantsusmaa, Inglismaa ja Saksamaa vahel,
kes pole Julgeolekunõukogu liige,
mille raamlepe sõlmiti 2. aprillil
piisavalt Iraani regionaalset agressiooni.
Iisrael peab ülitõsiseks ka fakti,
et suurriikide ja Iraani valmiv leping
seda agressiooni ei maini.
Ükski paragrahv ei nõua selle agressiooni peatamist,
ei lepingu alguses
ega seoses sanktsioonide eemaldamisega.
Iraan ja P5+1 sõlmisid aprillis
Iraani tuumaprogrammi suhtes raamlepingu
ja jätkavad Viinis kõnelusi sel nädalal,
sihiks jõuda 30. juuniks lõpliku lepinguni.
Vahepeal on tekkinud teravad erimeelsused
tingimuste tõlgendamise osas.
Iraani väitel tuleb sanktsioonid eemaldada
kohe lepingu sõlmimisel,
ja Washingtoni väitel pikema aja vältel.
Nüüd Iisraeli ja Venemaa vaidlusest -
Venemaa president Putin hoiatas laupäeval Iisraeli,
mitte toimetada Ukraina valitsusele relvi,
kuna see töötaks vastu jõupingutustele
Ida-Ukrainas rahu saavutada.
Intervjuus Venemaa riiklikule telekanalile Rossija
ütles Putin, et Iisraeli juhtkond jätab endale õiguse otsustada
vastavalt sellele, mida nad õigeks peavad.
Ta mainis siiski,
et kui Ukrainale müüakse Iisraelis toodetud relvi,
oleks see ebaproduktiivne ja viiks vaid uue konfliktiraundini,
kus inimohvrite arv kasvaks, kuid tulemus ei muutuks.
Iisraeli-Palestiina konfliktist -
Pärast kõnelusi Iisraeli tippsõjaväelase
ja Palestiina ametnike vahel teatas Iisrael,
et kannab PO-le üle 473 mln USD külmutatud maksuraha.
Detsembrist alates külmutas Iisrael iga kuu ca 130 mln USD
PO-le kogutavatest maksudest, kui PO juhtkond tegi nurjunud katse
taotleda ÜRO Julgeolekunõukogus riiklikku tunnustust
ja teatas ühinemisest Rahvusvahelise Kohtuga,
mis jõustus 1. aprillil.
Iisrael mõistis palestiinlaste ühepoolse käigu hukka,
kuna see õõnestab läbirääkimistel rahuleppeni jõudmist.
Selle tulemusel pidi Lääne toetatud PO kärpima
enamiku töötajate palku 40% võrra ja toetuma kriisieelarvele.
Iisrael ja palestiinlased jõudsid läbirääkimistel kokkuleppele
ja valitsusametnike teatel kantakse PO-le üle 473 mln USD.
Ülekande ajendiks olid regionaalne stabiilsus
ja humanitaarkaalutlused.
Siiski võlgnevad palestiinlased ametniku sõnul
Iisraeli Elektrikompaniile 510 000 dollarit.
PO president Abbas teatas PLO kohtumisel ülekandest
ja et et Iisraeli-Palestiina ühiskomisjon arutab ülejäänud võlga.
Jõudsime kokkuleppele,
et kolme kuu rahad kantakse üle täies ulatuses,
ja ühiskomisjon arutab
kõiki meile kuuluvaid summasid
ja mida me võlgneme.
Kõik summad loetakse kokku
ja aktsepteerime kõike,
milles kokku lepime.
Iisraeli peaministrile anti täna 14-päevane pikendus
valitsuskoalitsiooni loomiseks. Ta võitis valimised 17. märtsil.
Riigis, kus ükski partei pole kunagi valimistel otsest enamust võitnud,
polnud parempoolse Likudi esimehe pikenduspalve presidendile ebaharilik.
Kõnelused võimalike partneritega portfellide ja poliitika teemal
on tihti viimase hetkeni kestnud.
Hr President, tulin täna siia, et paluda pikendust
valitsuse moodustamise lõpule viimiseks.
Oleme teinud edusamme ja oleme teel koalitsiooni suunas,
kuid vajan lisaaega, et see tuleks stabiilne,
ja et jõuda kokkuleppele erinevates tähtsates küsimustes
Iisraeli väljakutsetega tegelemiseks.
Konsulteerinud seadusandjatega,
andis president Rivlin märstikuiste valimiste järel
Netanyahule ülesande valitsus moodustada.
Sellest hetkest, kui sind ülesandeks soovitasin,
pole olukord muutunud,
ja kuulnud sinult, et lõpetad töö vajaliku aja vältel,
annan sulle käesolevaga 14-päevase pikenduse
valitsuse moodustamise lõpetamiseks.
Netanyahu pole eriti avaldanud koalitsioonikõneluste sisu
ja keskendub oma avalikes kõnedes pigem Iisraeli vastuseisule
valmivale tuumaleppele Iraani ja P5+1 vahel,
ja ohule, mida Iraan
lõpliku tuumaleppe sõlmisel Iisraelile kujutaks.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri